CELEX: 32021D0258
Language: sl
Date: 2021-02-18 00:00:00
Title: Sklep Sveta (SZVP) 2021/258 z dne 18. februarja 2021 o spremembi Sklepa 2011/101/SZVP o omejevalnih ukrepih zaradi razmer v Zimbabveju

19.2.2021   
               
               
                  SL
               
               
                  Uradni list Evropske unije
               
               
                  L 58/51
               
            
         SKLEP SVETA (SZVP) 2021/258
         z dne 18. februarja 2021
         o spremembi Sklepa 2011/101/SZVP o omejevalnih ukrepih zaradi razmer v Zimbabveju
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. februarja 2011 sprejel Sklep 2011/101/SZVP (1) o omejevalnih ukrepih zaradi razmer v Zimbabveju.
                  
               
                     (2)
                  
                  
                     Svet je pregledal Sklep 2011/101/SZVP in pri tem upošteval politične razmere v Zimbabveju.
                  
               
                     (3)
                  
                  
                     Omejevalne ukrepe bi bilo treba podaljšati do 20. februarja 2022. Svet bi jih moral stalno pregledovati glede na razvoj političnih in varnostnih razmer v Zimbabveju.
                  
               
                     (4)
                  
                  
                     Vnos za eno pokojno osebo bi bilo treba črtati s seznama oseb in subjektov v Prilogi I k Sklepu 2011/101/SZVP. Omejevalne ukrepe bi bilo treba podaljšati za tri osebe in en subjekt iz navedene priloge ter hkrati posodobiti podatke za identifikacijo in razloge za uvrstitev na seznam za dve osebi iz navedene priloge. Začasno odložitev uporabe omejevalnih ukrepov bi bilo treba podaljšati za tri osebe s seznama iz Priloge II k navedenemu sklepu, eno pokojno osebo pa bi bilo treba črtati iz Priloge II k navedenemu sklepu.
                  
               
                     (5)
                  
                  
                     Sklep 2011/101/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep 2011/101/SZVP se spremeni:
            
                        (1)
                     
                     
                        člen 10 se nadomesti z naslednjim:
                        
                           „Člen 10
                           
                              1.   Ta sklep začne veljati na dan sprejetja.
                           
                           
                              2.   Ta sklep se uporablja do 20. februarja 2022.
                           
                           
                              3.   Uporaba ukrepov iz člena 4(1) ter člena 5(1) in (2), kolikor se nanašajo na osebe s seznama iz Priloge II, se začasno odloži do 20. februarja 2022.
                           
                           
                              4.   Ta sklep se redno pregleduje in če Svet meni, da njegovi cilji niso bili doseženi, se podaljša ali spremeni, kakor je ustrezno.“;
                           
                        
                     
                  
                        (2)
                     
                     
                        Priloga I se nadomesti s Prilogo I k temu sklepu;
                     
                  
                        (3)
                     
                     
                        Priloga II se spremeni, kakor je določeno v Prilogi II k temu sklepu.
                     
                  
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 18. februarja 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
      
      
         
            PRILOGA I
            OSEBE IN SUBJEKTI IZ ČLENOV 4 IN 5
            I.   Osebe
            
                         
                     
                     
                        Ime (in morebitni vzdevki)
                     
                     
                        Podatki za identifikacijo
                     
                     
                        Razlog za uvrstitev na seznam
                     
                  
                        2.
                     
                     
                        MUGABE, Grace
                     
                     
                        rojena 23.7.1965
                        št. potnega lista AD001159
                        št. osebne izkaznice: 63-646650Q70
                     
                     
                        Nekdanja sekretarka ženske sekcije ZANU-PF (Afriška nacionalna unija – Zimbabve, patriotska fronta), vpletena v dejavnosti, ki resno spodkopavajo demokracijo, spoštovanje človekovih pravic in pravno državo. Leta 2002 je prevzela posestvo Iron Mask; domnevno naj bi se nezakonito okoriščala z rudniki diamantov.
                     
                  
                        5.
                     
                     
                        CHIWENGA, Constantine
                     
                     
                        podpredsednik
                        nekdanji poveljnik obrambnih sil Zimbabveja, upokojeni general, rojen 25.8.1956
                        št. potnega lista AD000263
                        št. osebne izkaznice: 63-327568M80
                     
                     
                        Podpredsednik in nekdanji poveljnik obrambnih sil Zimbabveja. Član skupnega operativnega poveljstva, soudeležen pri oblikovanju ali vodenju represivne državne politike. Oborožene sile je uporabljal za prevzemanje kmetij. Med volitvami leta 2008 je bil glavni organizator nasilja, povezanega z odločilnim krogom predsedniških volitev.
                     
                  
                        7.
                     
                     
                        SIBANDA, Phillip Valerio (tudi Valentine)
                     
                     
                        poveljnik obrambnih sil Zimbabveja
                        nekdanji poveljnik narodne armade Zimbabveja, general, rojen 25.8.1956 ali 24.12.1954
                        št. osebne izkaznice: 63-357671H26
                     
                     
                        Poveljnik obrambnih sil Zimbabveja in nekdanji poveljnik narodne armade Zimbabveja. Visoka vojaška osebnost, povezan je z vlado in soudeležen pri oblikovanju ali vodenju represivne državne politike.
                     
                  II.   Subjekti
            
                         
                     
                     
                        Ime
                     
                     
                        Podatki za identifikacijo
                     
                     
                        Razlog za uvrstitev na seznam
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe
                     
                     
                        Povezan z Ministrstvom za obrambo in vladno frakcijo ZANU-PF.
                     
                  
      
      
         
            PRILOGA II
            V Prilogi II k Sklepu 2011/101/SZVP se črta vnos za naslednjo osebo:
            
                        „4.
                     
                     
                        Shiri, Perence (tudi Bigboy) Samson Chikerema“.